### **RAZPIS ZA PRIJAVO INTERESA**

### **Sodelujte s projektom RENOVERTY pri odpravljanju energetske revščine v različnih sektorjih in državah!**

**Pri** [**projektu RENOVERTY**](https://ieecp.org/projects/renoverty/) objavljamo obsežen razpis za spodbujanje transformativnih sprememb v podeželskih skupnostih, ki se soočajo z energetsko revščino. Z razpisom vabimo občine, energetske agencije, akademske ustanove, nevladne organizacije, strokovnjake iz sektorja in druge deležnike, da z uporabo znanja, pridobljenega v okviru usposabljanja in programa mentorstva, združijo moči v boju proti energetski revščini na podeželju ter hkrati izkoristijo priložnosti za sodelovanje in preverjene rešitve za energetsko prenovo na podeželju. V razpisu bo posebna pozornost namenjena spodbujanju trajnostne energetske prihodnosti podeželskih prebivalcev z ukrepi za energetsko prenovo in rabo energetsko učinkovite opreme. **PRIDRUŽITE SE POBUDI PROJEKTA RENOVERTY: SKUPAJ SE BORIMO PROTI ENERGETSKI REVŠČINI NA PODEŽELJU!**

**Cilji razpisa projekta RENOVERTY**

Razpis projekta RENOVERTY je namenjen **spodbujanju partnerskega sodelovanja in širjenju uspešnih projektnih rešitev** za spopadanje z energetsko revščino v podeželskih in marginaliziranih skupnostih ter hkratnemu povečanju socialne vključenosti in doseganju lokalnih ciljev na področju razogljičenja.

Projekt RENOVERTY bo pripomogel k vzpostavitvi in krepitvi sodelovanja z občinami, lokalnimi akcijskimi skupinami (LAS), energetskimi agencijami, finančnimi institucijami in kmetijskimi združenji po vsej Evropski uniji. Ta partnerstva se bodo osredotočila na združevanje virov, izmenjavo znanja in izkoriščanje strokovnega znanja za odpravljanje energetske revščine.

Projektne rešitve vključujejo številna praktična in preizkušena orodja projekta RENOVERTY za boj proti energetski revščini na podeželju, ki jih je mogoče prilagoditi lokalnim potrebam. Ključni elementi za repliciranje lahko vključujejo enega ali več naslednjih elementov:

* **REER (Kažipoti za energetsko prenovo domovanj, ki jih pesti energetska revščina)**: To je ključni element rešitev projekta RENOVERTY, s katerim spodbujamo energetsko učinkovitost in obnovljive vire energije v domovanjih, ki jih pesti energetska revščina. Kažipoti vključujejo načrte za izvedbo **ukrepov za varčevanje z energijo in zmanjševanje emisij**, ki so skladni z veljavnimi standardi energetske učinkovitosti.
* **Usposabljanje deležnikov**: V okviru projekta RENOVERTY so na voljo specializirana usposabljanja za izboljšanje znanja in spretnosti deležnikov v energetskem sektorju, vključno z:
  + **tehnologijami obnovljivih virov in metodologijami energetske prenove** za učinkovite in trajnostne rešitve za varčevanje z energijo;
  + **vodenjem projektov in smernicami za financiranje** za pomoč pri načrtovanju in financiranju pobud na področju energetske revščine;
  + **tehnikami soustvarjanja** za aktivno vključevanje deležnikov, ki zagotavljajo, da so rešitve lokalno zasnovane in participativne.
* **Proces soustvarjanja**: Pri sodelovalnem pristopu projekta RENOVERTY partnerji in lokalne skupnosti sodelujejo v:
  + **participativnih načrtovalskih srečanjih** z lokalnimi oblastmi, združenji in deležniki za naslavljanje specifičnih potreb in oblikovanje skupnih rešitev;
  + **orodjih za soustvarjanje** za učinkovito obravnavo povratnih informacij, s čimer je zagotovljena trajnost in ustreznost rešitev.
* **Stalna in prilagojena podpora.** Projekt RENOVERTY ponuja:
  + **mentorstvo in posvetovanja** s strokovno podporo za tehnične, strateške in administrativne potrebe;
  + **spremljanje in vrednotenje vplivov** za spremljanje napredka in potrebne prilagoditve za doseganje ciljev zmanjšanja energetske revščine.

**Kako vam lahko projekt RENOVERTY pomaga**:

1. **Pomoč pri sodelovalnih ukrepih**: RENOVERTY bo pomagal povezovati udeležence ter spodbujal sodelovanje in izmenjavo znanja med deležniki. Čeprav uporaba rezultatov projekta RENOVERTY ni obvezna, lahko te povezave pripomorejo k uspehu prihodnjih pobud za odpravljanje energetske revščine in spodbujanje trajnostnih energetskih rešitev.
2. **Skupna raba virov in izmenjava znanja**: Izmenjava obstoječih virov, kot so podatki, ugotovitve raziskav in tehnična orodja, med udeleženci. Organizacija pojasnjevalnih sestankov, delavnic, seminarjev in konferenc, ki bodo deležnikom pomagali razumeti in učinkovito uporabiti te vire za svoje potrebe, ter obenem spodbujanje uporabe najboljših praks na podlagi izmenjave znanja.
3. **Ponovitve uspešnih modelov**: Pri projektu RENOVERTY bomo spodbujali akterje k ponovitvi uspešnih rezultatov projekta v svojih kontekstih. Zagotavljali bomo dostop do preizkušenih metod, orodij in študij primerov ter tako podpirali udeležence pri prilagajanju in izvajanju učinkovitih rešitev, prilagojenih njihovim lokalnim potrebam. To bo vključevalo prilagojeno svetovanje, usposabljanja in stalno podporo za zagotavljanje uspešnih ponovitev rešitev za zmanjšanje energetske revščine na podeželju, čemer bomo upoštevali sredstva in zmožnosti udeležencev.
4. **Uporaba preizkušenih metod**: Podrobna predstavitev preizkušenih metodologij v okviru pilotnih projektov RENOVERTY (v Italiji, na Hrvaškem, v Estoniji, na Madžarskem, v Sloveniji, Španiji in na Portugalskem) za spodbujanje praktičnih in uspešnih pobud za zmanjšanje energetske revščine (tehničnih, upravnih, finančnih in regulativnih) na podeželju na podlagi primerov projektov, izvedenih v podobnih političnih okoljih.
5. **Usposabljanja za izvedbo projektov**: Organizacija usposabljanj in delavnic za izobraževanje udeležencev o uvajanju teh metod.
6. **Stalna podpora**: Zagotavljanje stalne tehnične podpore in svetovanja za pomoč pri prilagajanju in izvajanju metod na lokalni ravni.
7. **Pomoč pri prilagajanju**: Pomoč udeležencem pri prilagajanju rešitev glede na njihove specifične lokalne razmere in izzive.
8. **Spodbujanje občutnih učinkov**: Cilj projekta RENOVERTY je podpreti pobude, ki lahko prinesejo bistvene in trajne izboljšave na področju zmanjševanja energetske revščine na podeželju. Z ocenjevanjem predlogov na podlagi njihovih potencialnih učinkov bo projekt RENOVERTY zagotovil potrebne mreže, mentorstvo, usposabljanja in tehnično podporo za uspeh teh pobud. Poudarek je na uvajanju rešitev, ki bodo bistveno izboljšale življenje podeželskih skupnosti, ki se soočajo z energetsko revščino.
9. **Spremljanje učinkov**: Pomoč udeležencem pri stalnem spremljanju in ocenjevanju učinka podprtih pobud za zagotovitev doseganja načrtovanih rezultatov ter po potrebi podpora pri prilagajanju pobude.

**Ključne prednosti sodelovanja**

**Prispevek k preobrazbi**: Postanite del projekta, namenjenega oblikovanju trajnostnih rešitev za odpravljanje energetske revščine, in tako prispevajte k spremembam v vaši državi.

**Jasno opredeljena zaveza**: Spoznajte, koliko časa in sredstev je potrebnih za izboljšanje energetske učinkovitosti podeželskih skupnost, da bodo relevantni deležniki ustrezno vključeni in da bodo vedeli, kaj lahko pričakujejo.

**Celosten pristop:** Sodelujte v projektu, ki upošteva vse razsežnosti energetske revščine in omogoča celovite rešitve.

**Ocena učinkov**: Predlogi bodo ocenjeni na podlagi njihovih potencialov za dosego pomembnih in trajnih sprememb, s čimer bo zagotovljeno, da bodo izbrani projekti, ki bodo najverjetneje pomembno vplivali na odpravljanje energetske revščine.

**Celovite rešitve**: Pri projektu RENOVERTY uporabljamo večdimenzionalni pristop k zmanjševanju energetske revščine, pri čemer upoštevamo gospodarske, družbene in okoljske dejavnike. Takšen širok pristop bo udeležencem v pomoč pri razvoju celovitih rešitev.

**Dostop do preizkušenih strategij**: Uporaba spoznanj in izkušenj iz že izvedenih rešitev v okviru projekta RENOVERTY. Udeleženci lahko te preizkušene strategije uporabijo za izboljšanje svojih projektov in se tako izognejo pogostim pastem.

**Možnosti za dodatno podporo**: Neposredno financiranje sicer ni na voljo, a z uspešnimi predlogi se lahko pojavijo priložnosti za sodelovanje ter zunanjo finančno ali tehnično podporo. Večja prepoznavnost v okviru mreže RENOVERTY lahko pritegne dodatna sredstva in partnerstva.

**Mentorstvo**: Projekt RENOVERTY ponuja prilagojen mentorski program, ki udeležence usmerja pri uvajanju virov obnovljivih energije in energetske učinkovitosti (REER). Program vključuje individualna mentorstva, prilagojene nasvete in stalno podporo, s katerimi bodo lahko udeleženci učinkoviteje uresničevali svoje predloge. Mentorji bodo zagotavljali strokovno znanje o vodenju projektov, tehničnih vidikih, vključevanju skupnosti ter prilagajanju na regulativne okvire.

**Usposabljanja in spletni seminarji**: Udeleženci bodo imeli dostop do specializiranih usposabljanj in zanje prilagojenih spletnih seminarjev, ki se bodo osredotočali na metodologije soustvarjanja, vodenje projektov ter tehnične vidike energetske prenove. Usposabljanja bodo prilagojena specifičnim potrebam in okoliščinam posameznih udeležencev.

**Mreženje**: V okviru projekta RENOVERTY bodo redno organizirani dogodki za mreženje, vključno z virtualnimi in osebnimi srečanji, na katerih se bodo lahko udeleženci povezali s široko mrežo deležnikov, si izmenjavali dobre prakse ter vzpostavljali sodelovanja in priložnosti za partnerstva. Udeleženci bodo navezovali stike z drugimi organizacijami, strokovnjaki in oblikovalci politik ter tako s skupnimi izkušnjami in znanjem izboljšali svoje projekte.

**Prepoznavnost in vidnost**

* + **Posebna priznanja**: Izstopajoči projektni predlogi bodo prejeli certifikat »Priznanje za odličnost RENOVERTY«, s katerim bo prepoznan njihov pomemben prispevek. Zmagovalci bodo razglašeni po zaključku faze krepitve zmogljivosti v okviru projekta RENOVERTY. Zmagovalci bodo promovirani prek različnih kanalov, vključno z objavami v družbenih medijih projekta RENOVERTY, spletnem novičniku [Energy Poverty Bulletin](https://ieecp.us21.list-manage.com/subscribe?u=47913a2f87810b24f217e4c21&id=982e937c4c) in glasilu IEECP. Izpostavljeni bodo tudi na dogodkih na nacionalni ravni in na ravni EU, vključno z zaključno konferenco projekta RENOVERTY, kar jim bo omogočilo dodatno prepoznavnost.
  + **Večja prepoznavnost projektov udeležencev:** Projekti udeležencev bodo izpostavljeni na uradni spletni strani slovenskega partnerja projekta, [Focusa](https://focus.si/), in na družbenih omrežjih, s čimer bodo pridobili na vidnosti in prepoznavnosti. Zagotovili bomo tudi, da bodo informacije o izbranih udeležencih in njihovih projektih na spletu dostopne vsaj eno leto po zaključku projekta, kar bo omogočilo dolgoročno vidnost in priložnosti za sodelovanja.

### **Kdo lahko sodeluje:**

Razpis projekta RENOVERTY je namenjen deležnikom iz vseh evropskih držav, zlasti:

* **občinam**: lokalnim oblastem, ki upravljajo javne storitve in vire na ravni skupnosti;
* **lokalnim akcijskim skupinam (LAS)**: organizacijam, ki združujejo javne, zasebne in civilnodružbene akterje za spodbujanje razvoja podeželja;
* **energetskim agencijam**: organizacijam, ki se ukvarjajo z načrtovanjem in izvajanjem energetskih politik in projektov;
* **kmetijskim združenjem**: organizacijam, ki zastopajo interese kmetov in spodbujajo trajnostne kmetijske prakse.

K prijavi spodbujamo predvsem organizacije na podeželskih in primestnih območjih, vključno z javnimi organi, energetskimi agencijami, zasebnimi organizacijami in finančnimi institucijami, ki se zavzemajo za razvoj podeželja. Dobrodošle so tudi prijave subjektov, ki imajo izkušnje z odpravljanjem energetske revščine, in tistih, ki lahko prispevajo sredstva ali drugače podprejo ranljive skupnosti.

### **Kaj dobijo udeleženci:**

* **Vidnost in prepoznavnost**: Udeleženci bodo postali prepoznavni po svojih prizadevanjih za odpravljanje energetske revščine.
* **Priložnosti za mreženje:** Udeleženci se bodo lahko povezali s podobno mislečimi organizacijami, strokovnjaki in deležniki v energetskem sektorju.
* **Potencialno sodelovanje in financiranje:** Z uspešnimi predlogi bodo udeleženci dobili priložnosti za sodelovanja, financiranje in aktivno udeležbo v transformativnem projektu s trajnimi vplivi.
* **Tehnična in finančna podpora:** Možnosti pridobitve dodatne podpore iz zunanjih virov.
* **Usposabljanje na temo soustvarjanja**: Udeležencem bo na voljo posebno usposabljanje o metodologijah soustvarjanja za izboljšanje rezultatov sodelovanja.
* **Spletni seminarji**: Prvi udeleženci bodo imeli na voljo zanje prilagojene spletne seminarje, prilagojene njihovim potrebam.
* **Posebna priznanja**: Udeleženci z najboljšimi predlogi bodo prejeli certifikat »**Priznanje za odličnost RENOVERTY**«, s katerim bo prepoznan njihov pomemben prispevek k boju proti energetski revščini in ki jim bo omogočilo dodatno prepoznavnost prek naših uradnih kanalov.

### **Merila za podelitev nagrad**

1. **Potencialni učinki**
   * **Merljivi rezultati**: V predlogih morajo biti jasno predstavljeni pričakovani rezultati načrtovanih ukrepov, vključno s številom podeželskih prebivalcev ali skupnosti, ki bodo imeli od njih koristi, zmanjšanjem stroškov za energijo ali številom gospodinjstev oz. posameznikov, ki bodo imeli koristi od izboljšanja energetske učinkovitosti s prenovo. Prednost bodo imeli predlogi, ki bodo neposredno naslavljali podeželske občine oziroma skupnosti in tako zagotavljali koristi za podeželska območja. Poleg tega morajo prijavitelji predvideti izvedbo vsaj enega ukrepa energetsko učinkovite prenove iz projekta RENOVERTY v svojem lokalnem okolju. Projekti, ki bodo uspešno izvedli več ukrepov energetske prenove, bodo lahko prejeli posebno priznanje ali nagrado.
   * **Dolgoročne koristi:** V predlogu mora biti prikazano, kako se bodo koristi projekta ohranile tudi po začetni izvedbi projekta, s čimer bo projekt prispeval k trajnemu zmanjševanju energetske revščine.
2. **Inovativen pristop**
   * **Inovativni pristopi k prenovi**: Prednost bodo imeli predlogi, ki bodo predstavili nove ali edinstvene rešitve za energetsko učinkovito prenovo, zlasti tiste, ki jih je mogoče prilagoditi na različne okoliščine. Poudarek bo na inovativnih metodah, ki povečujejo učinkovitost energetske prenove in prispevajo k zmanjševanju energetske revščine.
   * **Uporaba tehnologije**: Zelo spodbujamo predloge, ki vključujejo inovativne tehnologije ali metodologije, zlasti takšne, ki ne povečujejo zgolj učinkovitosti in uspešnosti ukrepov za odpravljanje energetske revščine, temveč tudi izboljšujejo kakovost življenja in blaginjo ljudi ter povečujejo sodelovanje javnosti v prizadetih skupnostih.
3. **Sodelovanje**
   * **Partnerstva:** Pozitivno bodo obravnavani projekti, ki bodo vključevali več deležnikov, vključno z lokalnimi oblastmi, partnerji iz zasebnega sektorja, nevladnimi organizacijami in lokalnimi skupinami, kot so [lokalne akcijske skupine](https://elard.eu/leader-clld/). To kaže na široko podporo in možnost za obsežne učinke projekta.
   * **Vključevanje skupnosti**: V fazi načrtovanja si je treba prizadevati za aktivno vključevanje ciljnih skupnosti in deležnikov in tako zagotoviti, da bodo projekti prilagojeni njihovim specifičnim potrebam in okoliščinam. Pri obstoječih projektih, ki se prijavljajo na razpis, je mogoče takšna prizadevanja dokazati s pismi o nameri deležnikov ter z dokazili o vključevanju skupnosti, kot so ankete, sestanki ali zapisniki o sodelovanju, ki odražajo prispevek oz. sodelovanje skupnosti pri projektu. Pri novih projektih je treba takšna prizadevanja izkazati s predlogi strategij za sodelovanje s skupnostjo.
   * **Izvedbeni načrt:** Podroben in realističen načrt izvedbe, vključno s časovnicami, potrebnimi viri in ključnimi mejniki.
   * **Strategija trajnosti:** Jasna strategija za dolgoročno ohranjanje koristi projekta, vključno z načrti za tekoče financiranje, vzdrževanje in morebitno širitev projekta.
   * **Upravljanje tveganj:** Identifikacija morebitnih tveganj in izzivov ter strategij za njihovo odpravljanje.
4. **Vključevanje skupnosti**
   * **Lokalni učinki:** Izkazana prizadevanja za ustvarjanje pozitivnih vplivov na lokalni ravni, zlasti na ranljivih podeželskih ali geografsko razpršenih območjih.
   * **Opolnomočenje:** Posebna pozornost bo namenjena predlogom, ki se osredotočajo na krepitev vloge lokalnih skupnosti, na primer s pobudami za krepitev zmogljivosti, usposabljanjem ali ustvarjanjem lokalnih delovnih mest.
   * **Inkluzivnost:** V predlogih morajo biti izkazana prizadevanja za vključevanje marginaliziranih ali ranljivih skupin ter tako zagotovljeno, da bodo koristi od projekta pravično porazdeljene.

### **Dodatni vidiki**

### **Obvladovanje pričakovanj**

### **Ozaveščanje:** Razpis RENOVERTY ponuja platformo za povečanje prepoznavnosti sodelujočih projektov in organizacij. Neposredno financiranje sicer ni na voljo, vendar lahko udeleženci zaradi večje prepoznavnosti s tem razpisom pritegnejo zunanjo finančno ali tehnično podporo iz drugih virov. Prijavitelji so morajo zavedati, da so glavne koristi večja prepoznavnost, dostop do usposabljanj, svetovanje pri uvajanju že preizkušenih rešitev ter priložnosti za mreženje

### **Priložnosti za sodelovanja**

### **Partnerstva:** Prijavitelje spodbujamo, da preučijo možnosti in vzpostavijo partnerstva z lokalnimi akcijskimi skupinami (LAS) in drugimi relevantnimi deležniki. S takšnimi sodelovanji lahko povečajo učinkovitost in doseg projektov, kar vodi k uspešnejšim in trajnejšim rezultatom.

### **Krepitev zmogljivosti**

### **Razvoj veščin:** Projekt RENOVERTY se osredotoča na krepitev veščin in znanja lokalnih skupnosti in organizacij na področju energetske učinkovitosti. Z zagotavljanjem usposabljanj, delavnic in tehnične podpore bo pripomogel k razvoju lokalnega strokovnega znanja, kar bo omogočilo učinkovitejše izvajanje in upravljanje projektov.

### **Spopadanje z morebitnimi izzivi**

1. **Merila za inkluzivnost**

### **Raznoliko sodelovanje:** Cilj razpisa je omogočiti prijavo širokemu krogu udeležencev, zato si prizadevamo za inkluzivnost in se izogibamo restriktivnim merilom, ki bi lahko izključevala potencialne udeležence. S spodbujanjem raznolikih prijaviteljev iz različnih sektorjev in regij želimo prispevati k čim širšim učinkom projekta.

### **Podporna mreža**

### **Mentorstvo in usmerjanje:** Mentorstvo in individualna podpora sta ključnega pomena za usmerjanje prijaviteljev v postopkih prijave in izvedbe projekta. S takšno podporo bodo udeleženci lažje reševali izzive ter prejeli vse potrebne vire in podporo za uspeh projekta.

### **Dodeljevanje sredstev**

### **Jasna komunikacija:** Ključnega pomena so jasne in jedrnate informacije o postopku prijave ter projektnih zahtevah. S tem, ko bodo prijavitelji dobro obveščeni in ne bodo preobremenjeni s postopkom, bo prijava na razpis lažja, rezultati projekta pa boljši.

### **Kako se prijaviti**

**Vsi zainteresirani subjekti lahko svoje predloge projekta oddajo prek glavnega obrazca za prijavo na spletni strani RENOVERTY IEECP. Postopek prijave je na voljo v vseh evropskih državah in je za zagotovitev celovite obravnave vseh vidikov predlaganih projektov sestavljen iz več ključnih delov. Poleg tega bodo za lažji dostop za vse potencialne prijavitelje na voljo povezave do spletnih strani lokalnih partnerjev ter navodila za prijavo (v angleščini in sedmih jezikih pilotnega projekta). Prijavitelji lahko izbirajo med dvema možnostma:**

1. **Predstavitev že obstoječega projekta prenove:** Če že izvajate projekt prenove, ga podrobneje opišite, vključno z njegovimi cilji, pričakovanimi rezultati ter možnostmi za izboljšave s podporo projekta RENOVERTY.
2. **Prošnja za pomoč pri pripravi projekta prenove:** Če načrtujete nov projekt prenove, opišite, kako vam bodo pri njegovi uspešni pripravi in izvedbi pomagali informacije, usposabljanje, rešitve na področju ukrepov za obnovljivo energijo in energetsko učinkovitost (REER) ter podpora projekta RENOVERTY.

**Vsak partner projekta RENOVERTY bo določil, kako bo sodeloval z izbranimi upravičenci – bodisi osebno ali prek spleta – glede na specifične zahteve in okoliščine.**

**Ključne informacije:**

1. **Obravnava prijav:** Vse prijave bo obravnaval projektni konzorcij RENOVERTY.
2. **Ocena prijav:** Konzorcij bo ocenil predloge udeležencev in proučil možnosti za sodelovanje v projektu.
3. **Jezik prijave:** Prijave je mogoče oddati v angleščini ali katerem koli od jezikov pilotnega projekta (italijanščina, španščina, katalonščina, slovenščina, hrvaščina, madžarščina, estonščina, portugalščina).

### **Osnutek obrazca za prijavo**

1. **Podatki o prijavitelju**
   * Organizacija
   * Ime in priimek
   * Kontaktna oseba
   * Naslov
   * E-poštni naslov
   * Telefonska številka
   * Vrsta organizacije (občina, lokalna akcijska skupina, energetska agencija, kmetijsko združenje itd.)
2. **Projektni predlog**
   * **Naslov projekta**
   * **Povzetek:** Kratek pregled projekta, vključno z glavnimi cilji in pričakovanimi rezultati (največ 300 besed).
   * **Cilji:** Jasno opredeljeni cilji projekta.
   * **Ciljno območje in prebivalstvo:** Opis geografskega območja in demografske skupine, ki ji je projekt namenjen, vključno z morebitnim posebnim poudarkom na podeželskih ali ranljivih skupnostih.
3. **Podrobnosti o projektu**
   * **Opredelitev problema:** Predstavitev specifičnega področja energetske revščine, ki ga naslavlja projekt.
   * **Predlagana rešitev:** Podroben opis aktivnosti, metodologij in tehnologij, ki bodo uporabljene v projektu.
   * **Inovativni vidiki:** Izpostavitev morebitnih novih oziroma inovativnih pristopov, uporabljenih v projektu.
4. **Izvedbeni načrt**
   * **Časovnica:** Opredelitev posameznih faz projekta, mejnikov in predvidenih časovnih rokov za izvedbo.
   * **Viri in proračun:** Predstavitev potrebnih virov, vključno z osebjem in opremo. RENOVERTY bo udeležencem pomagal pri upravljanju lastnih virov in identificiranju dodatnih javnih ali zasebnih virov, ki jih je mogoče uporabiti. Vendar pa v okviru projekta RENOVERTY ni predvideno neposredno financiranje.
   * **Partnerstva:** Seznam ključnih partnerjev, ki bodo sodelovali v projektu, ter njihovih vlog.
5. **Trajnost in učinki**
   * **Pričakovani rezultati:** Opis pričakovanih učinkov na ciljno skupino, vključno z merili za merjenje uspeha.
   * **Načrt za trajnost:** Strategije za ohranjanje rezultatov projekta tudi po začetni izvedbi projekta.
   * **Ocena tveganja:** Opredelitev potencialnih tveganj in izzivov ter predlaganih strategij za njihovo odpravljanje.
6. **Vključevanje skupnosti**
   * **Vključevanje deležnikov:** Predstavitev načina vključevanja deležnikov, zlasti predstavnikov lokalne skupnosti, v vseh fazah projekta.
   * **Ukrepi za inkluzivnost:** Ukrepi za zagotavljanje, do bodo koristi projekta inkluzivne, zlasti za marginalizirane skupine.

### **Merila za ocenjevanje**

1. **Relevantnost in učinki (30 %)**
   * Relevantnost projekta z vidika vprašanja energetske revščine in njegovi potencialni učinki na ciljno skupnost.
   * Jasnost opredelitve problema in pričakovanih koristi.
2. **Inovativnost (20 %)**
   * Stopnja inovativnosti predlaganih rešitev, vključno z novimi tehnologijami, metodologijami ali pristopi.
3. **Izvedljivost in trajnost (25 %)**
   * Izvedljivost izvedbenega načrta, vključno s časovnico, proračunom in razporeditvijo sredstev.
   * Ukrepi za trajnost, ki zagotavljajo dolgoročne koristi in vzdržnost projekta.
4. **Sodelovanje in vključevanje skupnosti (15 %)**
   * Stopnja vključenosti lokalnih deležnikov in skupnosti.
   * Partnerstva z drugimi organizacijami oziroma subjekti.
5. **Inkluzivnost in enakomerna porazdelitev koristi (10 %)**
   * Prizadevanja za zagotovitev pravične porazdelitve koristi s poudarkom na ranljivih oz. marginaliziranih skupinah.

### **Prepoznavnost in dostopnost:**

### Poleg opisa glavnih ciljev in koristi razpisa RENOVERTY je ključno, da naslovite različne pomembne dejavnike, ki lahko vplivajo na uspešnost postopka prijave in izvajanja projekta. To med drugim vključuje obvladovanje pričakovanj, spodbujanje sodelovanja, krepitev lokalnih zmogljivosti ter zagotavljanje inkluzivnosti in podpore. V naslednjih poglavjih so navedene smernice za učinkovito obravnavo teh vidikov. **Faze prijave:**

Razpis bo razdeljen na več faz, da bo mogoče sprotno sodelovanje in ocenjevanje. Za vsako fazo bodo znani datumi začetka in konca, kar bo nevladnim organizacijam, zainteresiranim stranem in drugim subjektom omogočilo, da se prijavijo ob različnih terminih.

1. **Prva faza:**
   * **Začetek:** 28. februar 2025
   * **Konec:** 7. april 2025
   * **Obdobje ocenjevanja in povratnih informacij:** 21. april 2025
2. **Druga faza:**

* **Začetek:** 3. junij 2025
* **Konec:** 30. junij 2025
  + **Obdobje ocenjevanja in povratnih informacij:** 15. julij 2025

Takšen pristop v več fazah zagotavlja stalno sodelovanje udeležencev in slednjim omogoča, da na podlagi povratnih informacij izboljšajo in ponovno predložijo svoje predloge.

### **Nadaljnje aktivnosti in rezultati razpisa:**

**Povratne informacije**: RENOVERTY bo udeležencem v angleščini ter sedmih jezikih pilotnega projekta poslal rezultate razpisa, ustrezne pripombe ter povratne informacije.

**Vprašalnik za prijavo**

**1. del: Splošne informacije**

1. **Naziv organizacije:**
2. **Vrsta organizacije** (npr. občina, lokalna akcijska skupina, energetska agencija, kmetijsko združenje):
3. **Glavna kontaktna oseba:**
   * Ime in priimek:
   * Položaj:
   * E-poštni naslov:
   * Telefon:

**2. del: Opis projekta**

1. **Naslov projekta:**
2. **Cilji projekta:**
3. **Opredelitev problema:** Predstavitev specifičnega področja energetske revščine, ki ga naslavlja projekt.
4. **Predlagana rešitev:** Podroben opis aktivnosti, metodologij in tehnologij, ki bodo uporabljene v projektu.
5. **Inovativni vidiki:** Izpostavitev morebitnih novih oziroma inovativnih pristopov, uporabljenih v projektu.
6. **Kratek opis projekta** (največ 300 besed).

**3. del: Uporaba možnosti podpore v okviru projekta RENOVERTY**

1. **Kako namerava vaša organizacija uporabiti prilagojeno mentorstvo, ki ga omogoča projekt RENOVERTY?** (največ 200 besed)
2. **Katere konkretne teme usposabljanja in spletni seminarji se vam zdijo koristni za učinkovit razvoj vašega projekta?** (največ 200 besed)
3. **Kako bi vaši organizaciji lahko koristili dogodki za mreženje, organizirani v okviru projekta RENOVERTY?** (največ 200 besed)
4. **Katera tehnična orodja oziroma viri bodo po vašem mnenju najbolj koristni za vaš projekt?** (največ 200 besed)
5. **Kako nameravate izkoristiti vidnost in prepoznavnost, ki ju zagotavlja projekt RENOVERTY?** (največ 200 besed)

**4. del: Izvedba**

1. **Časovni načrt:** Predstavite projektne faze, mejnike ter predvidene časovne roke za izvedbo.
2. **Viri in proračun:** Predstavite potrebne vire, vključno z osebjem in opremo.
3. **Načrt za trajnost:** Opišite, kako boste ohranili rezultate projekta tudi po začetni izvedbi projekta.
4. **Ocena tveganja:** Opredelite potencialna tveganja ter navedite strategije za njihovo odpravljanje.

**5. del: Učinki in trajnost**

1. **Opišite pričakovani vpliv vašega projekta na zmanjšanje energetske revščine v vaši skupnosti** (največ 300 besed).
2. **Katere kazalnike boste uporabili za merjenje uspešnosti vašega projekta?** (največ 200 besed)
3. **Kako boste zagotovili trajnost oz. dolgoročno vzdržnost projekta?** (največ 200 besed)

**6. del: Sodelovanja in partnerstva**

1. **Opišite vsa že obstoječa in načrtovana partnerstva z drugimi organizacijami oz. deležniki** (največ 200 besed).
2. **Kako bodo ta partnerstva prispevala k uspehu vašega projekta?** (največ 200 besed)

**7. del: Vključevanje skupnosti**

1. **Vključevanje deležnikov:** Opišite, kako bodo deležniki iz lokalne skupnosti vključeni v vse faze projekta.
2. **Ukrepi za inkluzivnost:** Predstavite ukrepe, s katerimi boste zagotovili, da bo projekt koristil marginaliziranim oziroma ranljivim skupine.

**8. del: Dodatne informacije**

1. **Ali želite projektu RENOVERTY sporočiti še kakršne koli druge pomembne informacije oz. podatke?** (največ 200 besed)

Za vsa dodatna vprašanja ali pojasnila se lahko prijavitelji obrnete na e-poštni naslov: **renoverty@aisfor.it.**